Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 29. sjednici održanoj dana 11. srpnja 2024. godine donijelo je

**ODLUKu**

**o donošenju Strategije pametnog razvoja Općine Križ**

I.

Donosi se Strategija pametnog razvoja Općine Križ, koja je sastavni je dio ove Odluke i u cijelosti će se objaviti na internetskoj stranici Općine Križ [www.opcina-kriz.hr](http://www.opcina-kriz.hr)

II.

Ova Odluka stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 001-01/24-01/02

URBROJ: 238-16-01-24-10

Križ, 11. srpnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 86. Zakona o prostornom uređenju („Narodne novine“ br. 153/13, 65/17, 114/18, 39/19, 98/19 i 67/23), u daljnjem tekstu: Zakon, članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 29. sjednici održanoj dana 11. srpnja 2024. godine donijelo je

**Odluku o izradi izmjene i dopune**

**Prostornog plana uređenja Općine Križ**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Križ, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Križ („Glasnik Zagrebačke županije“ br. 4/04, 19/06, 35/07, 32/12, 15/13, 26/16, 35/16 - pročišćeni tekst, 23/19, 36/19 - pročišćeni tekst, 29/20, 35/20 - pročišćeni tekst, 12/21 i 19/21 - pročišćeni tekst) u daljnjem tekstu: izmjena i dopuna Plana.

Nositelj izrade izmjene i dopune Plana je Općina Križ, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članaka 86. do članka 112. Zakona, a u skladu s odredbama Pravilnika o prostornim planovima („Narodne novine“ br. 152/23), u daljnjem tekstu: Pravilnik, i ostalim važećim propisima iz područja prostornog uređenja.

U skladu sa člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribaviti će se mišljenje o ocjeni o potrebi procjene utjecaja zahvata na okoliš koje je izdaje nadležno tijelo za zaštitu okoliša i prirode.

***Razlozi izrade izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju

prostorno planska rješenja u postupku izrade izmjene i dopune Plana.

**Razlozi za izradu izmjene i dopune Plana su sljedeći:**

1. Usklađenost sa zakonskim i podzakonskim okvirom

1. Zakonska obveza izrade izmjene i dopune Plana i usklađenje sa Zakonom

Obveze izrade i donošenja Izmjene i dopune Plana propisana je odredbom članka 75. Zakona, a ovlaštenje Općinskog vijeća za donošenje Plana sadržano je u odredbi članka 109. stavka 4. Zakona.

Postupak izrade i donošenja Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja

(„Narodne novine“ br. 37/14 i 154/14), Uredbi o informacijskom sustavu prostornog uređenja („Narodne novine“ br. 115/15), Pravilniku o prostornim planovima („Narodne novine“ br. 152/23), ovoj Odluci i drugim podzakonskim propisima iz područja prostornog uređenja te posebnim propisima čije su odredbe od utjecaja na postupak izrade i donošenje Plana.

2. Usklađenje s planom više razine

Sukladno odredbama članka 61. stavka 2. Zakona Plan mora biti usklađen s prostornim planom više razine i to:

Prostorni plan Zagrebačke županije („Glasnik Zagrebačke županije“ br. 3/02, 6/02 (ispravak), 8/05, 8/07, 4/10, 10/11, 14/12 - (pročišćeni tekst), 27/15, 31/15 (pročišćeni tekst), 43/20 i 46/20 (ispravak Odluke) i 2/21 (pročišćeni tekst)

3. Usklađenje s planom šireg područja iste razine

Sukladno odredbama članka 61. stavka 2. Zakona Plan mora biti usklađen s prostornim planom šireg područja iste razine i to:

Prostorni plan uređenja Grada Ivanić-Grada („Službeni glasnik Grada Ivanić-Grada“ br. 6/05, 10/09, 11/09, 10/10, 1/13, 1/13, 6/14, 10/14, 3/15, 3/17, 5/17, 7/19, 3/20, 7/20 i 8/20)

Prostorni plan uređenja Grada Čazme („Službeni vjesnik Grada Čazme" br. 28/03, 19/06, 30/11, 18/12, 45/14, 62/18 i 02/19)

Prostorni plan uređenja Općine Velika Ludina („Službene novine Općine Velika Ludina“ br. 9/01, 3/05, 3/10, 1/11, 1/13, 09/13, 06/14, 02/16, 9/18, 1/21 i 9/22)

1. Određivanje novih prostorno planskih rješenja

Općina je u razdoblju od ožujka 2021. godine, kada je Općinsko vijeće donijelo odluku o VIII. izmjenama i dopunama PPUO, zaprimila veliki broj zahtjeva za proširenje građevinskih područja. Temeljem ovih zahtjeva Općinski načelnik je, sukladno članku 85. Zakona o prostornom uređenju, donio zaključak o osnovanosti pokretanja postupka za izradu izmjena prostornog plana.

U izradi izmjena Plana provest će se stručna analiza zaprimljenih zahtjeva i prijedloga i razmotriti mogućnosti proširenja i/ili smanjenja građevinskih područja naselja i izdvojenih građevinskih područja izvan naselja u okvirima koji su utvrđeni Zakonom o prostornom uređenju i Prostornim planom Zagrebačke županije.

**Osnovni ciljevi i programska polazišta za izradu izmjene i dopune Plana su:**

Cilj izrade Plana je osuvremeniti, unificirati i digitalizirati prostorni plan uređenja te time pojednostavniti i olakšati njegovu provedbu.

Plan će biti izrađen u modulu ePlanovi i modulu ePlanovi Editor informacijskog sustava prostornog uređenja.

Plan će se izraditi i provoditi putem digitalnog infrastrukturnog servisa za unapređenje pružanja elektroničkih javnih usluga što će smanjiti opterećenja građanima, poslovnim subjektima i investitorima. Planom će se ubrzati izdavanje akata za gradnju i realizacija investicija na svim razinama upravljanja.

Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu. Prostorni razvoj će se temeljiti na sveobuhvatnoj analizi prostornih podataka koja će omogućiti kvalitetno i objektivno donošenje odluka o prostoru te precizniju projekciju njihovog sinergijskog učinka.

***Obuhvat izmjene i dopune Plana***

Članak 4.

Područje JLS Općine Križ u administrativnim granicama utvrđenima Zakonom o područjima županija, gradova i općina u Republici Hrvatskoj („Narodne novine br. 86/06, 125/06-ispravak, 16/07-ispravak, 95/08- Odluka USRH, 46/10-ispravak, 145/10, 37/13, 44/13, 45/13 i 110/15).

***Sažeta ocjena stanja u obuhvatu izmjene i dopune Plana***

Članak 5.

Ocjena stanja u obuhvatu izmjene i dopune Plana proizlazi iz:

Područje Općine Križ je pretežito ruralnih obilježja, a prostorna struktura naselja je u skladu s tim osnovnim obilježjem. Povoljan prometni položaj, prihvatljiva cijena građevinskog zemljišta, dobra infrastrukturna opremljenost i očuvanost prirodnog okoliša rezultirali su povećanim interesom za gospodarska i druga ulaganja na području Općine.

U tom je kontekstu nužno unaprijediti prostorni plan koji se, iako izrađen korištenjem digitalnih tehnologija, provodi primarno korištenjem zastarjelih analognih tehnika. Tehnologija kojom je Plan izrađen ne omogućuje cjelovitu i sveobuhvatnu analizu prostornih podataka.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

Plan razvoja Zagrebačke županije za period 2021. – 2027. godine

***Stručna rješenja za izradu izmjene i dopune Plana***

Članak 7.

Osigurava stručni izrađivač Plana sa suradnicima

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

1. Ministarstvo poljoprivrede; Uprava za poljoprivredno zemljište, biljnu proizvodnju i tržište; Ulica Grada Vukovara 78, 10000 Zagreb
2. Ministarstvo poljoprivrede; Uprava šumarstva, lovstva i drvne industrije; Planinska 2a, 10000 Zagreb
3. Ministarstvo gospodarstva i održivog razvoja; Uprava vodnog gospodarstva i zaštite mora; Radnička cesta 80, 10000 Zagreb
4. Ministarstvo kulture i medija; Konzervatorski odjel u Zagrebu; Mesnička 49, 10000 Zagreb
5. Ministarstvo obrane, Uprava za materijalne resurse, Trg kralja Petra Krešimira IV 1, 10000 Zagreb
6. Ministarstvo prostornoga uređenja, graditeljstva i državne imovine; Ulica Republike Austrije 20, 10000 Zagreb
7. MUP; Područni ured civilne zaštite Zagreb; Služba za inspekcijske poslove; Avenija Većeslava Holjevca 20, 10000 Zagreb
8. Hrvatske autoceste; Širolina ulica 4, 10000, Zagreb
9. Hrvatske ceste; Odjel projektiranja i razvoja; Vončinina 3, 10000 Zagreb
10. HŽ infrastruktura; Antuna Mihanovića 12; 10000 Zagreb
11. Županijska uprava za ceste; Remetinečka 3, 10000 Zagreb
12. Zavod za prostorno uređenje Zagrebačke županije; Ulica Ivana Rendića 32, 10000 Zagreb
13. Plinacro, Savska 88a, 10000 Zagreb
14. Jadranski Naftovod d.d.; Sektor sigurnosti i zaštite; Miramarska 24; 10000 Zagreb
15. INA d.d.; SD Istraživanje i proizvodnja nafte i plina; Sektor podrške istraživanju i proizvodnji; Avenija V. Holjevca 10; 10020 Zagreb
16. HEP d.d. Sektor za strategiju i razvoj, Ulica Grada Vukovara 37
17. HOPS - Hrvatski operator prijenosnog sustava; Kupska 4; 10000 Zagreb
18. HEP ODS Elektra Križ; Trg Svetog Križa 7, 10314 Križ
19. HAKOM - Hrvatska regulatorna agencija za mrežne djelatnosti; Roberta Frangeša Mihanovića 9; 10000 Zagreb
20. Hrvatske vode; VGO za srednju i donju Savu; Šetalište braće Radića 22, 35000 Slavonski Brod
21. Vodoopskrba i odvodnja Zagrebačke županije, Poslovna jedinica Ivanić-Grad; Poduzetnička ulica 12, 10310 Ivanić-Grad
22. Ivakop, d.o.o.; Savska 50, 10310 Ivanić-Grad
23. Ivaplin; Ulica Krešimira IV 10, 10310 Ivanić-Grad

Poziv na dostavu zahtjeva za izradu izmjene i dopune Plana uputit će se i sljedećim pravnim osobama:

1. Odašiljači i veze d.o.o., HR-10000 Zagreb, Ulica grada Vukovara 269
2. Javna ustanova za upravljanje zaštićenim prirodnim vrijednostima Zagrebačke županije, 151. samoborske brigade HV 1, 10430 Samobor

Rok za dostavu zahtjeva je 30 dana od zaprimanja poziva za dostavu zahtjeva.

Ukoliko javnopravno tijelo odnosno pravna osoba ne dostavi zahtjeve u roku iz prethodne alineje, smatra se da zahtjeva nema.

**Zahtjevi za izradu izmjene i dopune Plana dostavljaju se na sljedeći način:**

Modul ePlanovi Informacijskog sustava prostornog uređenja (za javnopravna tijela) i urudžbeni zapisnik (za građane)

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

1. Određivanje nositelja izrade plana

2. Određivanje odgovornog voditelja izrade nacrta prijedloga plana

3. Izradu prijedloga Odluke o izradi plana

4. Pribavljanje mišljenja na prijedlog Odluke o izradi plana sukladno posebnim zakonima kojima se uređuje zaštita okoliša i prirode

5. Donošenje Odluke o izradi plana

6. Prikupljanje zahtjeva za izradu plana

7. Izradu stručnih rješenja plana

8. Utvrđivanje prijedloga plana za javnu raspravu

9. Provedba javne rasprave

10. Izrada izvješća o javnoj raspravi

11. Utvrđivanje konačnog prijedloga plana

12. Pribavljanje mišljenja na konačni prijedlog plana

13. Donošenje Odluke o usvajanju plana na predstavničkom tijelu jedinice lokalne samouprave

***Izvori financiranja izrade izmjene i dopune Plana***

Članak 10.

Nacionalni plan oporavka i otpornosti 2021. – 2026., Proračun Općine Križ

***Druga pitanja značajna za izradu izmjene i dopune Plana***

Članak 11.

Nije primjenjivo.

***Prijelazne i završne odredbe***

Članak 12.

Ova Odluka stupa na snagu osmi dan od dana objave u Glasniku Zagrebačke županije

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 350-03/24-37/01

URBROJ: 238-16-01-24-1

Križ, 11. srpnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 36. Zakona o poljoprivredi („Narodne novine“ br. 118/18, 42/20, 127/20 i 52/21), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 29. sjednici održanoj dana 11. srpnja 2024. godine donijelo je

**ODLUKU**

**o izmjenama i dopunama**

**Programa potpora poljoprivredi na području Općine Križ za 2024. godinu**

**Članak 1.**

U Programu potpora poljoprivredi na području Općine Križ za 2024. godinu („Glasnik Zagrebačke Županije“ br. 57/23), u daljnjem tekstu: Program, članak 5. stavak 1. mijenja se i glasi:

„Članak 5.

Ovaj Program primjenjuje se na potpore koje imaju učinak poticaja.“.

**Članak 2.**

U Programu članak 6. stavak 1. podstavak 1. mijenja se i glasi:

„**Mjera 1. Osiguranje biljne i stočarske proizvodnje**

Potporu za premiju osiguranja mogu ostvariti poljoprivredna gospodarstva koja s osiguravajućim društvima za tekuću godinu zaključe policu osiguranja usjeva, trajnih nasada i/ili stoke. Potpora nije ograničena na osiguranje koje pruža jedno osiguravajuće društvo ili skupina društava te nema učinak poticaja.

Uvjet za dodjelu potpore:

* zaključena polica osiguranja za tekuću godinu

Intenzitet potpore po korisniku:

* 25% vrijednosti prihvatljivih troškova, a najviše do 600,00 EUR-a po korisniku“

**Članak 3.**

U Programu članak 7. stavak 10. podstavak 1. mijenja se i glasi:

„**Postupak dodjele potpora i redoslijed obrade zahtjeva za sve aktivnosti iz ovog Programa, osim za Mjeru 1.:**

Postupak dodjele potpora predstavlja sveobuhvatni postupak odobravanja potpore koji provodi Jedinstveni upravni odjel Općine Križ i sastoji se od sljedećih koraka, osim za Mjeru 1.:

1. Podnošenje potpisanog zahtjeva za dodjelu potpore s pripadajućom dokumentacijom (obvezno se prilaže ponuda/predračun za planirano ulaganje te ostala tražena dokumentacija),
2. Administrativna kontrola i obrada zahtjeva za dodjelu potpore,
3. Po potrebi, obavještavanje podnositelja o potrebi za dopunu/obrazloženje/ispravak,
4. Administrativna kontrola i obrada dopunjenih/ispravljenih zahtjeva za dodjelu potpore,
5. Donošenje Odluke o odobrenju projekta i dodjeli potpore male vrijednosti, s najvišim iznosom potpore i rokom realizacije projekta,
6. Izdavanje Obavijesti o odbijanju zahtjeva za potporu zbog neprihvatljivosti/ nepravovremenosti ili Obavijesti o odbacivanju zahtjeva za potporu zbog nedostatnosti sredstava,
7. Zaprimanje zahtjeva za isplatu potpore s izvještajem o utrošenim sredstvima (obvezno se prilažu preslike računa i dokazi o plaćanju),
8. Administrativna obrada zahtjeva za isplatu potpore,
9. Isplata potpore,
10. Kontrola na terenu.“

**Članak 4.**

U Programu u članku 7. iza stavka 10. dodaje se stavak 11. koji glasi:

**„Postupak dodjele potpore za Mjeru 1.:**

1. Podnošenje potpisanog zahtjeva za dodjelu potpore s pripadajućom dokumentacijom
2. Administrativna kontrola i obrada zahtjeva za dodjelu potpore,
3. Po potrebi, obavještavanje podnositelja o potrebi za dopunu/obrazloženje/ispravak,
4. Administrativna kontrola i obrada dopunjenih/ispravljenih zahtjeva za dodjelu potpore,
5. Donošenje Odluke o dodjeli potpore male vrijednosti za osiguranje biljne i stočarske proizvodnje, s najvišim iznosom potpore
6. Izdavanje Obavijesti o odbijanju zahtjeva za potporu zbog neprihvatljivosti/ nepravovremenosti ili Obavijesti o odbacivanju zahtjeva za potporu zbog nedostatnosti sredstava,
7. Isplata potpore.“

**Prijelazne i završne odredbe**

**Članak 5.**

Ukoliko novčana sredstva planirana u Proračunu Općine Križ za provedbu svih mjera iz Programa, osim za Mjeru 1, budu utrošena do stupanja na snagu ove Odluke i dobivanja mišljenja nadležnog ministarstva, ranije objavljeni Javni poziv za dodjelu potpora, će se zatvoriti, dok će se za dodjelu potpora za Mjeru 1. iz Programa raspisati poseban Javni poziv, radi ranije nemogućnosti dodjele potpora po Mjeri 1. iz Programa.

**Članak 6.**

Ova Odluka stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-01/23-01/42

URBROJ: 238-16-01-24-7

Križ, 11. srpnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 29. sjednici održanoj dana 11. srpnja 2024. godine donijelo je

**zaključak**

**o izdvajanju novčanih sredstava** **za radove na sanaciji** **krova na dječjem vrtiću Križić-kružić na lokaciji Školska ulica 15 u Križu**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu INSTALIM d.o.o., Jesenovečka cesta 58, 10363 Jesenovec, OIB: 06996253775 za radove na sanaciji krova na dječjem vrtiću Križić-kružić na lokaciji Školska ulica 15 u Križu iz Proračuna Općine Križ za 2024. godinu i projekcija za 2025. i 2026. godinu, s pozicija R0191 – 421230 Zgrade znanstvenih i obrazovnih institucija (fakulteti, škole, vrtići i slično) i R0192 – 421230 Zgrade znanstvenih i obrazovnih institucija (fakulteti, škole, vrtići i slično, u ukupnom iznosu od:

= 44.905,00 EUR-a

+ PDV(25%) = 11.226,25 EUR-a

**SVEUKUPNO = 56.131,25 EUR-a**

(slovima: pedesetšesttisućastotridesetjedaneurodvadesetpetcenti)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 360-01/24-01/19

URBROJ: 238-16-01-24-10

Križ, 11. srpnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 29. sjednici održanoj dana 11. srpnja 2024. godine donijelo je

**zaključak**

**o izmjeni Zaključka o izdvajanju novčanih sredstava za radove uređenja nerazvrstane ceste Razljev-Kompator ugradnjom dvostruke površinske obrade**

I.

U Zaključku o izdvajanju novčanih sredstava za uređenja nerazvrstane ceste Razljev-Kompator ugradnjom dvostruke površinske obrade (KLASA: 340-01/24-01/12, URBROJ: 238-16-01-24-9 od 05. lipnja 2024. godine), točka I. mijenja se i glasi:

„I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu STM CROATIA d.o.o., Novigradska 67, Virje, OIB: 09182421407 za radove uređenja nerazvrstane ceste Razljev-Kompator ugradnjom dvostruke površinske obrade iz Proračuna Općine Križ za 2024. godinu i projekcija za 2025. i 2026. godinu, s pozicije R0102- 323290, u ukupnom iznosu od:

= 65.566,05 EUR-a

+ PDV(25%) = 16.391,51 EUR-a

**SVEUKUPNO = 81.957,56 EUR-a**

(slovima:osamdesetjednatisućadevetstopedesetsedameurapedesetšestcenti)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 340-01/24-01/12

URBROJ: 238-16-01-24-16

Križ, 11. srpnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić